נספח ו': ציטוטים לגבי חזונות. (מאתרים עסקיים...!)

לרוב האנשים יש חלום. חיזיון וחזון לגבי תחום עיסוקם בחיים. לפעמים הוא מתגבש בילדות, לעיתים נרקם בגיל ההתבגרות ולפעמים מאוחר יותר. לאותו מוטיב מרכזי בחיים שמתניע אותנו בהתלהבות בלתי ניתנת לריסון, אפשר גם לקרוא **ייעוד**.  
ייעוד הוא רצון פנימי עז, כמעט מולד, לעיסוק בתחום מסוים והוא נובע ממהותנו הפנימית בדרך האותנטית והאמיתית ביותר. באמצעותו גם נתרום באופן המקסימאלי לעולם.  
ככה מתחיל חיפוש דרך מקצועי. חיפוש שנמשך לא פעם שנים רבות, כשברקע מזדמזמת אמירה מטרידה,שלוחשת לנו שוב ושוב: "אילו רק יכולתי להיות מה שתמיד חלמתי….". נכון, במקרים רבים, נסיבות ואילוצי החיים מחייבים סטייה מהיעוד, אפשר לקרוא לזה ויתור. הצורך בקביעות, "מקצוע בטוח", משכורת טובה וכד' מכתיבים את הבחירה יותר מאשר חלום ילדות או שאיפה למימוש מלא של ה"אני".  
לא תמיד גם ניתן לראות בברור את הנתיב המרכזי של חיינו. טרדות החיים מחייבות היגררות אחרי הנסיבות וקבלת החלטות על– פי צרכי השעה. ככה מתנהלים חיינו עד אשר אנו נתקלים במחסום, בעיה או הזדמנות בלתי צפויה המחייבים אותנו לעשות מעין ספירת מלאי פנימית ולחשוב באמת ובתמים לאן פנינו מועדות.

**הגדרת חזון**

הגדרת חזון היא אחד השלבים הראשונים בדרך למימוש חלום או רעיון. קראו [מהו חזון](http://www.marketing-strategy.co.il/%D7%99%D7%A2%D7%95%D7%A5_%D7%95%D7%A4%D7%99%D7%AA%D7%95%D7%97_%D7%90%D7%A8%D7%92%D7%95%D7%A0%D7%99/%D7%94%D7%92%D7%A9%D7%9E%D7%AA_%D7%97%D7%96%D7%95%D7%9F/) להגדרה עצמה. לאחר שגובש רעיון עסקי או כל רעיון אחר הגדרת חזון היא השלב הבא בדרך ל[הגשמת החזון](http://www.marketing-strategy.co.il/%D7%99%D7%A2%D7%95%D7%A5_%D7%95%D7%A4%D7%99%D7%AA%D7%95%D7%97_%D7%90%D7%A8%D7%92%D7%95%D7%A0%D7%99/%D7%94%D7%92%D7%A9%D7%9E%D7%AA_%D7%97%D7%96%D7%95%D7%9F/). כל המטרות, דרכי הפעולה ולוחות הזמנים יהיו נגזרות של החזון או אם מדובר בעסק - [חזון עסקי](http://www.marketing-strategy.co.il/:%D7%9E%D7%99%D7%9C%D7%95%D7%9F/%D7%97%D7%96%D7%95%D7%9F_%D7%A2%D7%A1%D7%A7%D7%99/). ללא הגדרת חזון ו[בניית חזון](http://www.marketing-strategy.co.il/:%D7%9E%D7%99%D7%9C%D7%95%D7%9F/%D7%91%D7%A0%D7%99%D7%99%D7%AA_%D7%97%D7%96%D7%95%D7%9F/) לא ניתן יהיה להמשיך בתהליך מימוש הרעיון. הגדרת חזון תכלול את המטרות, העקרונות, היעדים והחלומות אותם רוצים להשיג והתוצר הסופי יהיה מסמך בן כמה שורות המתאר את הדברים הנ"ל. לצורך הגדרת חזון כדאי לשבת ולחשוב על הרעיון בקצה אחד ועל התוצאה הסופית בקצה השני והחזון למעשה מתאר את הדרך אותה רוצים לעשות על מנת להגיע מקצה לקצה. הגדרת חזון היא פעולה הכרחית למימוש כל רעיון עסקי חברתי או אישי וגם אם [הגדת החזון](http://www.marketing-strategy.co.il/%D7%99%D7%A2%D7%95%D7%A5_%D7%95%D7%A4%D7%99%D7%AA%D7%95%D7%97_%D7%90%D7%A8%D7%92%D7%95%D7%A0%D7%99/%D7%94%D7%92%D7%A9%D7%9E%D7%AA_%D7%97%D7%96%D7%95%D7%9F/) נראית כתהליך מאולץ ולא טבעי לבעל הרעיון - כדאי להתעכב ולהשקיע זמן ב[בניית חזון](http://www.marketing-strategy.co.il/:%D7%9E%D7%99%D7%9C%D7%95%D7%9F/%D7%91%D7%A0%D7%99%D7%99%D7%AA_%D7%97%D7%96%D7%95%D7%9F/) על מנת להתוות את הדרך הנכונה והמדויקת למימוש הרעיון.

חלימה היא ראשיתו של כל שינוי. כל אמן , מדען או יוצר דגול שהשפיע על המציאות שבה אנו חיים היום, החל את דרכו מהגות, רעיון או חלום. למעשה, אין אפשרות לחולל שינוי אמיתי אם לא חזינו אותו בעיני רוחנו קודם לכן, כפי שנאמר "סוף מעשה במחשבה תחילה". ידוע שיוצרים

רואים בעיני רוחם את הציור או שומעים בראשם את המוסיקה לפני שהם ניגשים ליצור אותם בפועל. מאז הרצל ובן גוריון לא היו פה אנשים שחלמו בצורה כה נועזת עד כי החלום הפך למציאות. החיים הקולקטיביים בישראל מתנהלים בעיקר מתוך "כיבוי שריפות" והתפיסה היא שאנשי חזון הם חולמניים ולא מציאותיים, אך למעשה, מדינת ישראל נוצרה על בסיס חזונו של הרצל. [רונית שפי וולפין]

נספח ט': ציטוטים של הרצל עצמו.

* אין בן אנוש עשיר או בעל עצמה היכול להעתיק עם שלם ממקום למקום. רק רעיון יכול לעשות זאת. לרעיון המדינה ודאי יש עצמה כזאת, היהודים חלמו חלום זה משך הגלות הארוכה. הסיסמא עתיקת היומין שלנו היא 'לשנה הבאה בירושלים'. עכשיו עלינו להראות שחלום רחוק זה יתורגם לרעיון בהיר ומזהיר." (מדינת היהודים)
* החלום אינו שונה בהרבה מן המעשה, כמו שחושבים רבים. כל מעשיהם של בני האדם היו פעם חלומות; כל מעשיהם יהיו ביום מן הימים לחלום."(אלטנוילנד)
* אילו באתי לסכם את קונגרס באזל באמרה אחת, שעליי לבטאה בפומבי, הרי הייתה זו: 'בבאזל יסדתי את מדינת היהודים'. ...לו אמרתי זאת היום בפומבי, הייתה התשובה צחוק מכל עברים. אולי בעוד חמש שנים, לכל היותר בעוד חמישים שנה, יכירו בה הכול" ~ כך רשם הרצל ביומנו אחרי [הקונגרס הציוני הראשון](http://he.wikipedia.org/wiki/%D7%94%D7%A7%D7%95%D7%A0%D7%92%D7%A8%D7%A1_%D7%94%D7%A6%D7%99%D7%95%D7%A0%D7%99_%D7%94%D7%A8%D7%90%D7%A9%D7%95%D7%9F) בבאזל 1897.
* קראתי פעם לציונות אידיאל אין סופי, ואני מאמין באמת כי גם לאחר השגת ארצנו, ארץ ישראל לא תחדל מלהיות אידיאל. כי בציונות כפי שאני מבין אותה, כלולה לא רק השאיפה לכברת ארץ מובטחת כחוק בשביל עמנו האומלל, אלא גם השאיפה לשלמות מוסרית ורוחנית."
* דומני כי בשבילי פסקו החיים והתחילו דברי ימי עולם... אחז בי הרעיון כדיבוק מעבר לגבולות ההכרה... בלכתי, בעומדי, בשוכבי, ברחוב, בזמן הארוחות ובלילה כשהיה קורע אותי מתוך חלומותי... אני מלא אותו כל-כך שאני מספר לו הכל, כאוהב לאהובתו. ...זה זמן לא רב עושה אני במפעל, אשר אין ערוך לגדלותו. כיום לא אדע אם אסיים אותו. דמיונו כחלום כביר. אך זה ימים ושבועות ממלא הוא את נפשי עד מעבר לתחום ההכרה, נלווה אליי בכל אשר אלך... מבלבל אותי ומשכר אותי. את תוצאותיו אין עוד לשער. אך לבי אומר לי, כי דבר-פלא הוא, אף כחלום, וכי שומה עליי להעלותו על הכתב... ייתכן כי המעשה יהיה לרומן. השם: ארץ-הבחירה!" ~ פאריס, אביב תרנ"ה (1895)